( 437 ) 



InleiTogé si lors qu'il demeuroit à la Vergenne, lesdits Thié- 

 bault et Nicolas ne lui ont fait aucun tort , dit que non, sinon 

 qu'ilz l'ont tousjours recerché à faire cest acte malheureux, 

 et croit que s'ilz l'eussent trouvé, ils n'eussent failly de le tuer, 

 s'ils eussent peu. 



Depuis, ledit déposant nous a dit qu'il ne sçait point si lesdits 

 ThiébauU et Nicolas l'estoient allé cercher audit Normandel ; 

 bien dit-il, que comme il travailloit de son mestier à Plouvier 

 en Gatinois, il les vit passer deux ou trois fois par devant le 

 lieu où il est oit, sans qu'ilz luy aient lors tenu aucuns propos, 

 sinon entre les dents, nous déclairant que depuis il n'a parlé 

 à eux. 



Sur quoy luy estant représenté qu'il a lantost dit qu'il avoit 

 parlé à eux , à la Vergenne , passez six semaines et que hier il 

 a déposé que , pour la troisiesme fois , il leur avoit parlé passés 

 trois mois, a dit qu'il ne sçauroit que dire, sinon que la dernière 

 fois qu'il a parlé à eux, ça esté audit Plouvier en Gatinois, et 

 que s'il ne se fust arresté en ladite ville , il croit fermement 

 qu'ilz l'eussent tué. Depuis nous a dit que ledit Nicolas Chardin 

 et le fils dudit Thiebault vindrent une fois audit Normandel 

 avec une compagnie de soldats et que lors ledit Chardin avoit 

 vestu la casaque de l'archer du roy d'Espaigne dont il a ci 

 devant parlé et que ce fut lors qu'il lui dit que ceste casaque 

 n'estoit faite pour luy. 



D'advanlaige ledit déposant nous a dit que le curé de 

 MoufTan en Bourgogne srait bien à parler des actions desdis 

 ThiébauU et Nicolas, mesme du meurtre tant dudit archer que 

 de l'homme de l'église de Bourgos, (qui est tout ce quil sçait), et 

 après lecture a persisté. 



Ainsi que nous relisions ceste responce à ce prisonnier , il a 

 monstre quelque mescontentement que nous sçavions à parler 

 qu'il avoit demeuré à vingt-deux lieues de Paris, disant que 

 Bertram le nous devoit avoir rapporté , et après ladite lecture 

 achevée, nous a demandé quand il pourroit sortir de ceste prison. 



